מיצב הכיסא הצהוב הריק

ממוזער|מיצב הכיסא הצהוב הריק בכיכר החטופים

**מיצב הכיסא הצהוב הריק** הוא מיצב סמלי אשר נוצר במהלך מלחמת חרבות ברזל, ומשמש אמצעי להעלאת מודעות  למצב החטופים המוחזקים בידי חמאס וארגוני הטרור הנוספים. מקורו של הסמל נעוץ הן במסורת היהודית והן בסמלים בינלאומיים של הזדהות והמתנה. הוא מבטא את השילוב בין זיכרון, תקווה ויוזמה אזרחית.

## מקורות סמליים
ממוזער|מיצב שולחן השבת הריק שכולל גם הוא כיסאות ריקים ומבסס על מקורות סמליים דומים מהמסורת היהודית
[ממוזער|הפגנה ב[חיפה לאחר רצח ששת החטופים - לכיסאות הצהובים הוספו סרטים שחורים לאות אבל]]

הכיסא המיוחד שהוקדש למיצב, נצבע בצבע הצהוב, בהשראת סרט המודעות הצהוב - הסמל הבינלאומי להמתנה לחטופים ולשבויים. עם זאת, בניגוד לסרט הצהוב שמקורו בארצות הברית, הכיסא הריק הוא סמל יהודי מובהק, אשר שימש עוד בשנים שאחרי חורבן המקדש השני, כנר של תקווה כנגד החשיכה המתגברת של ייאוש לאומי. כך למשל, נהגו להניח מקום ריק בשולחן או להחסיר תכשיט כביטוי לכמיהה היהודית לגאולה.

הכיסאות הצהובים המוצגים במרחב הציבורי במהלך מלחמת חרבות ברזל הם סמל לחטופים שעדיין מוחזקים בידי חמאס. הם משמשים כאמצעי המחשה סמלי המאפשר להתמודד עם הכאב ולתת מקום לגעגוע לחטופים, כמו גם לנרצחים שכבר לא איתנו. למעשה, השימוש הראשוני בכיסא ריק בהקשר של נפגעי טרור הייתה במיזם ״הכיסא הריק״ של ארגון "נאוה" שהוקם על ידי תהילה פרידמן. המיזם של ארגון נאוה התחיל ב־2003 לאחר פיגוע ההתאבדות במלון פארק בנתניה בליל הסדר ובמסגרתו נערכים לילות סדר באווירה תומכת ומחבקת למשפחות שכולות של חללי צה"ל, כוחות הביטחון ונפגעי פעולות איבה.

## התפתחות המיצב במהלך מלחמת חרבות ברזל
יוזמת הכיסא הצהוב נולדה במטה משפחות החטופים והנעדרים, בשיתוף עם חברת כתר ותנועת דרכנו. במסגרת יוזמה זו, לשם הגברת המודעות ולבקשת מטה משפחות החטופים והנעדרים, יוצרו במפעל כתר אלפי כיסאות כתר צהובים, עם קוד QR המפנה לאתר עם פרטי ותמונות החטופים והנעדרים. ההכנסות מרכישת הכיסאות הוקדשו כתרומה לפעילות המשפחות של 239 החטופים שחייהן נעצרו ב-7 באוקטובר.

הכיסאות הצהובים מוצגים בטקסים וכמיצג קבוע ברחבת "כיכר החטופים" בתל אביב, עד שכולם ישובו הביתה.
מעל ל-450 חברות וארגונים הציבו את הכיסא הצהוב של כתר בחלל המשרדי ובמרחב הציבורי, מתוך מטרה להשאיר את נושא החטופים שבידי חמאס על סדר היום הציבורי בארץ ובעולם. למשל, הכיסאות הצהובים בלטו בטקסי הזיכרון לשואה ולגבורה שנערכו בפריז.

בשבוע הארבעה-עשר למלחמה יו"ר ועדת החינוך, התרבות והספורט של כנסת ישראל נענה לבקשתה של בת דודתו של טל חיימי החטוף בעזה להציב כיסא ריק בשולחן הוועדה "עד שאחרון החטופים ישוב הביתה" וקרא לעולם התרבות והספורט לאמץ את היוזמה.

### גלריית תמונות

Hatikva Square in Or Yehuda, September 2024 19.jpg|כיסאות צהובים ריקים בכיכר התקווה של אור יהודה
99914 the kidnapped square - the empty chairs PikiWiki Israel.jpg|מיצב הכיסא הצהוב הריק בכיכר החטופים
The empty yellow chair installation in Hostages Square, March 2024 02.jpg|מיצב הכיסא הצהוב הריק בכיכר החטופים על רקע גרפיטי של המילה "עכשיו!"
Empty yellow chair, Yehud October 2024 01.jpg|מיצב הכיסא הריק במרכז ביג ביהוד
122226 moshav beit uziel PikiWiki Israel.jpg|מיצב עם כיסאות צהובים במושב בית עוזיאל


## מיצבים ברוח הכיסא הצהוב הריק
ברוח המיזם התפתחו גם מיצבים של כיסאות ריקים מדגמים וצבעים אחרים, שלא בהכרח עושים שימוש בכיסאות כתר או בצבע הצהוב. עם זאת, חרף החריגה מהאחידות של הפורמט המקורי, מיצבים אלו מקושרים היטב למשמעות הסמלית של המיזם ומהדהדים את אותו המסר.

### גלריית תמונות

Empty yellow chairs in Holon, April 2024 01.jpg|שלט של מיצב הכיסא הריק בחולון
Empty yellow chairs installation Gan Shmuel2.jpg|כיסאות צהובים ממגוון דגמים בגן שמואל
Rejoice in your holiday - Sukkot Yehud, October 2024 05.jpg|מיצב למען החטופים ביהוד במהלך חג הסוכות עם כיסא צהוב וכיסאות צבעוניים קטנים המסמלים את הילדים שנחטפו.
כיסא בספרייה העירונית של אשדוד המוקדש לחטופים בעזה, אפריל 2024.jpeg|כיסא בספרייה העירונית של אשדוד המוקדש לחטופים בעזה
Anemones before the rain in Yehud, April 2024 01.jpg|מיצב של כיסאות ריקים בגדלים שונים ביהוד
October 7 massacre - Empty classroom exhibition at Ashdod city hall, December 2023 05.jpg|מיצג הכיתה הריקה (החטופים) בקריית התרבות ע"ש צבי צילקר, אשדוד


## ראו גם
* נחטף על ידי חמאס

## קישורים חיצוניים

* סרטון הסבר על מיצב הכיסא הצהוב הריק - מערוץ היוטיוב של חברת כתר

## הערות שוליים

קטגוריה:החטופים הישראלים ברצועת עזה במלחמת חרבות ברזל
קטגוריה:תעשייה פלסטית בישראל
קטגוריה:דרכנו (ארגון)
קטגוריה:חטיפת חיילי צה"ל
קטגוריה:חטיפת ילדים בישראל
קטגוריה:תגובות למלחמת חרבות ברזל
קטגוריה:אמנות רחוב
קטגוריה:פסלי כיסאות